open-index/open-wikipedia-markdown huggingface dataset:
तिमी बिनाको जीवन

**तिमी बिनाको जीवन** प्रख्यात नेपाली भाषाको आधुनिक गीत हो। यस गीतमा स्वर नेपाली गीत सङ्गीत नेपालमा ख्याति कमाउन सफल गायक नरेन्द्र प्यासीको रहेको छ। "तिमी बिनाको जीवन" नरेन्द्र प्यासीको वासना गीति सङ्गालोमा समावेश गीत हो।

यस गीतलाई छायाङ्कन शिव राम श्रेष्ठले गरेका छन् भने सम्पादन सुवास अर्यालले गरेका छन् र यस गीतलाई निर्देशन सुमन अधिकारीले गरेका हुन्। यस गीतमा शब्द तथा सङ्गीत वरिष्ठ गीत तथा सङ्गीतकार आनन्द अधिकारीको रहेको छ। यसमा सङ्गीत आशिष अविरलको रहेको छ। यस गीतको उत्पादक तथा वितरक सगरमाथा म्युजिक प्रालि हो। यस गीतको श्रव्य दृश्यलाई निर्माण सगरमाथा म्युजिक प्रालिले गरेको छ। यसको सिआरबिटि अङ्क ०१३०००४४४६ हो।

## साङ्गीतिक श्रव्य दृश्य 
यसको आधिकारिक श्रव्य दृश्यमा वरिष्ठ अभिनेता भुवन केसी र अभिनेत्री झरना थापालाई प्रस्तुत गरिएको छ जसको सुरुवातमा उनीहरू एउटा रथमा चढेर यात्रा गरिरहेका हुन्छन्। पछि उनीहरू लट्ठी नाच चलिरहेको ठाउँमा ट्याक्टरमा हालिएको परालको थुप्रोमा गएर रमाउँदै दृश्यको अवलोकन गर्न थाल्छन्। भुवन केसीले उनलाई आफू भएको ठाउँमा तान्छन्। पछि उनी फरक पहिरनको साथ देखा पर्छिन् जसमा उनले कम्मर नचाउँदै अगाडि फर्किएर उनलाई हेर्छिन्। भुवन केसी उक्त दृश्य देख्नासाथ उनी भएको ठाउँ नजिक पुग्छन् र उनी एउटा कुर्सीमा बस्दै टाउको झुकाउँछन्। भुवन केसीले एउटा क्यानमा रहेको पेय पिउँदै उनलाई हेर्छन् र गीतको सोही स्थानबाट सुरुवात हुन्छ।

दृश्यको सुरुवातमा उनी एक खुला चौरमा घुँडा टेकेर झरना थापाको हात समाउँछन्। उनको हात छोडेर उनी अलिकति टाढा जान्छिन् र उनलाई अलिकति परबाट हेर्छिन्। दृश्य उनीहरू दुबै जना एउटा फूलको भएको ठाउँमा पल्टिन्छन्। दृश्य सोही स्थानमा पुग्छ जसमा उनले एउटा धारिलो सिसा समाई आफ्नो हात काट्छन् र हातबाट रगत बग्न थाल्छ। उक्त दृश्य देखेर उनी भावुक हुँदै उनको हात सुम्सुमाउन थाल्छिन् र दुबै जनाले टाउको एकै ठाउँमा ल्याउँछन्। गीत सोही फूलको थुप्रोमा पुग्छ र त्यसको एकैछिन पछि गीतमा घुनको आगमन हुन्छ जसमा झरना थापा दौडिरहेकी हुन्छिन् र उनलाई भुवन केसीले पकड्ने कोशिश गर्छन्। पछि उनी एउटा परालको थुप्रो पछाडि गएर लुक्छिन् र भुवन केसीले उनलाई देख्छन्। उनले उनलाई सिन्दुर लगाइदिन खोज्दा उनले उनको हात हटाइदिन्छिन्। पछि उनी दौडिएर यसु अङ्कित जोड चिन्ह भएको ठाउँमा पुगि उक्त चिन्हलाई प्रार्थना गर्न थाल्छिन्। उक्त दृश्य उनले देख्नासाथ दङ्ग पर्छन र भावुक हुँदै गीत प्रस्तुत गर्न थाल्छन्। पछि उनी उनको नजिक गई छातीमा टाँस्छन् र त्यसको एकैछिन पछि दुबै जना त्यस ठाउँबाट जान्छन्। 

दृश्य वनमा पुग्छ जसमा झरना थापा एउटा रूख पछाडि गई त्यहाँबाट बिलाउँछिन्। भुवन केसी त्यस ठाउँमा पुगेर उनलाई भेट्टाउँदैनन् र उनलाई यता उती खोज्न थाल्छन्। यता उती हेर्ने क्रममा उनले झुण्डिरहेको दृश्य देख्छन् र झस्किन्छन्। उनी रूखको आड लागेर भावुक हुँदै,गीत प्रस्तुत गर्न थाल्छिन्। दृश्य उनी पुनः देखा पर्छिन् र पछि सोही रूखको पछाडिबाट उनी भएको ठाउँमा आउँछिन् र उक्त झुण्डिरहेको बुख्याचाबाट सल निकाल्छिन्। दृश्य नदीको किनारमा पार्दर्शी कपडा बेरिएको ठाउँमा पुग्छ जसमा भुवन केसी भुँईमा बस्दै भावुक मुद्रामा गीत गाउँछन्। भुवन केसीलाई देख्नेबित्तिकै उनी त्यस ठाउँमा दौडिएर आउँछिन् र उनलाई अङ्गालोमा बाँधिन्छिन्। दृश्य घाम डुब्ने बेलामा पुग्छ जसमा दुबै जना एउटा डुङ्गामा चढेर गन्तव्य तर्फ जान्छन् र घाम डुबेर श्रव्य दृश्य अन्त्य हुन्छ।

## सन्दर्भ सामग्रीहरू 
श्रेणी:विकिथन-८ मा बनाइएका वा सुधारिएका लेखहरू
श्रेणी:आधुनिक नेपाली गीतहरू
श्रेणी:नरेन्द्र प्यासीका गीतहरू
श्रेणी:नेपाली भाषाका गीतहरू
मोजी

**मोजी** विन्डोज र म्याकओएसका प्रयोगकर्ताका लागि सृजना गरिएको एक अनलाइन भण्डारण सेवा थियो। यसमा लिनक्स समर्थन सन् २०१४ मा उपलब्ध गरिएको थियो।सन् २००७ मा मोजीलाई इएमसी निगमद्वारा अधिग्रहण गरिएको थियो र सन् २०१३ मा मोजीलाई, इएमसीको भण्डारण पुन: प्राप्ति प्रणालीको विभागको उत्पादन सूचीमा समावेश गरिएको थियो। ७ सेप्टेम्बर २०१७ मा, डेलले इएमसी निगमको अधिग्रहण गरी डेल प्रविधिको गठन गरेको थियो। १९ मार्च २०१८ मा कार्बोनाइटले मोजीलाई डेलबाट १४८.५ मिलियन अमेरिकी डलरमा नगद खरिद गरेको थियो र सन् २०१९ यसले मोजीका ग्राहकहरूलाई आफ्नो अनलाइन भण्डारण सेवा समाहित गर्दै मोजीको सेवालाई बन्द गरेको थियो।

## इतिहास 
सन् २००५ मोजीलाई मूल रूपमा अमेरिकी फोर्कको युटामा अवस्थित बर्कले आँकडा प्रणालीहरूद्वारा सृजना गरिएको थियो।
अक्टोबर २००७ मा, इएमसीले ७६ मिलियन अमेरिकी डलरको लागि मोजीका उत्पादन श्रृङ्खलाको साथ, बर्कले आँकडा प्रणालीको अधिग्रहण गरेको थियो।

मोजीकोको प्रधान कार्यालय सियाटल, वासिङ्टनमा रहेको थियो, तथापि, यसका अधिकांश कर्मचारीहरू प्लिसेण्ट ग्रोभ, युटाको कार्यालयहरूमा कार्यरत थिए। 

सन् २००७ मा मोजीलाई इएमसी निगमद्वारा अधिग्रहण गरिएको थियो र सन् २०१३ मा मोजीलाई,  इएमसीको भण्डारण पुन: प्राप्ति प्रणालीको विभागको उत्पादन सूचीमा समावेश गरिएको थियो।

मोजी गृह: मोजीको भण्डारण सेवाको उपभोक्ता संस्करण थियो जसलाई मासिक सदस्यतामा वा अन्य योजनाहरूमा खरिद गर्न सकिन्थ्यो। जनवरी २०१२ मा मोजीले यसको नि:शुल्क बादल भण्डारण सुविधालाई सार्वजनिक परीक्षण संस्करणमा खोलेको थियो जसलाई मोजि ष्ट्यास नाम दिइएको थियो। मोजी गृहले पूर्व, प्रयोगकर्ताहरूलाई भण्डारण असीमित ठाउँको प्रस्ताव गरेको थियो। फेब्रुअरी २०११ मा उनीहरूले आफ्नो असीमित सेवा बन्द गरेका थिए र कति ठाउँ प्रयोग गरिएको छ सो अनुसार रकम उठाउन थालेका थिए।

मोजी प्रो भण्डारण सेवाको व्यापारीक संस्करण थियो। मूल रूपमा सन् २००७ मा सुरू गरिएको, मोजी प्रोले मूल्य निर्धारण सन् २०१२ मा अद्यावधिक गरेको थियो। 

मोजी उद्यम सक्रिय निर्देशिका, प्रयोगकर्ता समूह (एक कम्पनीमा), र प्रयोगकर्ता अधिकारहरूमा प्रशासकीय नियन्त्रणको लागि समर्थन समावेश गर्ने ठूला सङ्गठनहरूका लागि सृजना गरिएको एक सेवा थियो। मोजीसँग ८०० भन्दा बढी उद्यम ग्राहकहरू रहेका थिए।

सबै मोजीका उत्पादनहरूका साथ, प्रारम्भिक भण्डारण पछि, मोजीले केवल फाइलहरूको नयाँ वा परिवर्तन गरिएको अंशहरूको भण्डारण गरेको थियो। स्वचालित रूप वा निर्धारित समयमा कम्प्युटर प्रयोगमा नभएको बेलामा यसले भण्डारण गर्दथ्यो। मे २०१० मा, मोजीले मोजी गृह २.० र मोजी प्रो २.० को सुरु गरेको थियो।

सन् २०१८ को सुरुमा, मोजीलाई यसको सबैभन्दा ठूलो प्रतिस्पर्धी, कार्बोनाइट निगमद्वारा अधिग्रहण गरिएको थियो।

## पुनर्स्थापना 
सन् २०११ मा, मोजीले बादलबाट फाइलहरू पुन: प्राप्त गर्ने प्रक्रियालाई सरल बनाउनका लागि एक सफ्टवेयर उपकरण "पुनर्स्थापना प्रबन्धकको" सुरू गरेको थियो। प्रयोगकर्ताहरूले कुनै पनि फाइलको अन्तिम संस्करण पुन: भण्डार गर्न सक्दछन्।

## यो पनि हेर्नुहोस् 
## सन्दर्भ सामग्रीहरू 
## बाह्य कडीहरू 
* मोजी: आधिकारिक जालस्थल
* मोजीको समीक्षा: म्याक वर्ल्ड 
* मोजीको अनलाइन भण्डारण सेवा  माइकल होरोविच कम्प्युटर वर्ल्ड डटकम ( फेब्रुअरी १७, २०११ मा प्रकाशित)
* मैले बाहेक सबैले मोजी मनपराउँछन्, भाग १  माइकल होरोविच सिनेट (३० जुलाई २००७ मा प्रकाशित)
* मैले बाहेक सबैले मोजी मनपराउँछन्, भाग २  माइकल होरोविच सिनेट (३० जुलाई २००७ मा प्रकाशित)
* 
* 
* 

श्रेणी:बादल भण्डार
श्रेणी:अनलाइन भण्डारण सेवाहरू
श्रेणी:विकिथन-८ मा बनाइएका वा सुधारिएका लेखहरू
एबाउट डटमी

**एबाउट डटमी** (अनुवादित - मेरो बारेमा) अक्टोबर २००९ मा रायन फ्रिटास, टोनी कोनराड र टिम योङद्वारा सह-स्थापना गरिएको एक निजी वेब आयोजक सेवा हो। साइटले दर्ता भएका प्रयोगकर्ताहरूका लागि एक साधारण मञ्च प्रदान गर्दछ जहाँबाट बहु अनलाइन पहिचान, सान्दर्भिक बाह्य साइट, र लोकप्रिय सामग्रीहरूलाई सूत्रबद्ध गर्न फेसबुक, फ्लिकर , गुगल+, पिण्ट्रेष्ट, लिङ्क्डिन, टुइटर, टम्ब्लर् र युट्युब लगायतका सामाजिक सञ्जाल वेबसाइटहरू प्रयोग गरिन्छ। यसको प्रयोगकर्ता प्रोफाइल अक्सर कलात्मक पृष्ठभूमि तस्वीर र संक्षिप्त जीवनीसँग देखा पर्दछ।

## कम्पनीको बारेमा 
२० डिसेम्बर २०१० मा, यसको सार्वजनिक प्रक्षेपणको केवल चार दिन पछि, एबाउट डटमीलाई एओएल द्वारा अधिग्रहण गरिएको थियो। कम्पनी एओएलको नियन्त्रणमा पच्चीस महिना भन्दा बढी रहेको थियो। ५ फेब्रुअरी २०१३ मा, कोनराडले एओएलबाट एबाउट डटमीको बहुमत नियन्त्रण फिर्ता लिएको घोषण गरिएको थियो। तथापि, खरीद मूल्यमा कुनै स्पष्ट कुरा प्रकट गरिएको थिएन।  एओएलले यसलाई खरीद गर्नको लागि तिरेको मूल्यको केही अंशमा यसलाई खरिद गरिएको कोनराडले खुलासा गरेको थियो। कोनराडले, एओएलको स्वामित्वमा कुनै पनि फाइदा नभएको र यो साइट एओएलको हालको व्यवसाय नमूना (जुन सामाजिक सञ्जाल सेवाहरूको सट्टा अनलाइन सामग्रीमा जोड दिइन्छ) को लागि उपयुक्त नभएको विश्वास व्यक्त गरेको थियो। साइट पुनः सञ्चालन गर्नका लागि फिर्ता भएको थियो र घोषणा पछि अर्को कोषको गठन गर्न थालेको थियो।

२१ फेब्रुअरी, २०१९ मा, एबाउट डटमीलाई ब्रोडलीले अधिग्रहण गरेको थियो।

## लोकप्रियता 
### सिमिलर वेब 
नोभेम्बर २०१९ सम्म, सिमिलिय वेबको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा ३८,०८० अौँ स्थानमा रहेको छ भने चीनमा यसको क्रम २५,०६९ रहेको छ जसमा यसको उछाल दर ७०.३६% रहेको छ।

### अलेक्सा इण्टरनेट 
नोभेम्बर २०१९ सम्म, अलेक्सा इण्टरनेटको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा ११,२११अौॅ स्थानमा रहेको छ भने भारतमा यसको क्रम १,६१६ रहेको छ।

## सन्दर्भ सामग्रीहरू 
## बाह्य कडीहरू 
* 

श्रेणी:विकिथन-८ मा बनाइएका वा सुधारिएका लेखहरू
प्लेलिस्ट डटकम

**प्लेलिष्ट डटकम** एक डोमेन नाम हो जसले पूर्व प्लेलिष्ट भनिने वाणिज्य मुक्त इण्टरनेट रेडियो सेवा आयोजना गरेको थियो जसमा करीव ६ करोड प्रयोगकर्ताहरू रहेका थिए। यस डोमेन, प्लेलिष्ट मिडियाको स्वामित्वमा रहेको थियो जुन ब्राण्ड प्लेलिष्ट अन्तर्गत सञ्चालित थियो। सन् २०१० को मध्यसम्म, वेबसाइट संयुक्त राज्य अमेरिकामा उपलब्ध जाम सङ्गीत, एक प्रवाह सेवा र आइओएस अनुप्रयोग मात्र सूचीबद्ध थियो।

## इतिहास 
प्लेलिष्टलाई फेब्रुअरी २००६ मा जेरेमी रिनेले माइस्पेस र अन्य सामाजिक सञ्जाल साइटहरूमा अधिक सङ्गीत राख्ने उद्देश्यको साथ स्थापित गरेको थियो। सन् २००६ को मध्य सम्ममा यसमा ५,००,००० भन्दा कम प्रयोगकर्ताहरू दर्ता भएका थिए र यो सङ्ख्या ३० जून २००८ सम्ममा वृद्धि हुँदै २,००,००,००० पुगेको थियो। ३० जून २०११ मा प्रयोगकर्ताको सङ्ख्या पुनः वृद्धि हुँदै ५,००,००,००० मा पुगेको थियो। प्रोजेक्ट प्लेलिष्ट डटकम डोमेन नामको साथ सुरुमा यो प्रोजेक्ट प्लेलिष्टको रूपमा परिचित थियो। यसलाई पछि प्लेलिष्ट डटकमको डोमेन नामको साथ अधिग्रहण गरिएको थियो र पछि यो प्लेलिष्ट डटकमको रूपमा परिचित भएको थियो। १ फेब्रुअरी २०१३ मा, प्लेलिष्ट मिडिया निगमले प्लेलिष्ट डटकमको अधिग्रहण गरेको थियो र यसलाई १ जुलाई २०१३ मा, प्लेलिष्ट डटकमको साथ एक निजीकृत रेडियो सेवाको रूपमा पुन: सुरु गरिएको थियो। जून २०१५ मा, प्लेलिष्ट डटकमको निजीकृत रेडियो सेवालाई अफलाइनमा ल्याइएको थियो।

## कानूनी मुद्दाहरू 
प्लेलिष्टले यसको इतिहासको सुरुमा कानुनी मुद्दाहरूको अनुभव गरेको थियो र ती मुद्दाहरूको पछि समाधान गरिएको छ।

२८ अप्रिल २००८ मा, अमेरिकाको रेकर्डिङ उद्योग सङ्घको ९ वटा रेकर्ड लेबलहरूको एक गठबन्धनले कम्पनीको बिरूद्ध सामूहिक प्रतिलिपि अधिकार उल्लङ्घनको लागि योगदान पुर्‍याएको भन्दै मुद्दा दायर गरेका थिए। माइस्पेस र लिमको बिरूद्धमा यस्तै समान दुई प्रकरणहरू दायर गरिएको थियो जसमा यी सङ्गीत साइटहरूले प्रयोगकर्ताहरूका लागि सामग्रीहरूको उपयोग गर्नका लागि अनुमति दिएका थिए र कलाकारहरूलाई उनीहरूको सङ्गीतको उपयोग गरेबापत क्षतिपूर्ति दिँदै आइरहेका थिए। 
प्रोजेक्ट प्लेलिष्ले सोनी बीएमजीसँग सम्झौताहरू सुरू गरेको थियो।

१९ डिसेम्बर २००८ मा, माइस्पेसले सबै प्रोफाइलहरूबाट प्रोजेक्ट प्लेलिष्टका सङ्गीत प्लेयरलाई छिटो रूपमा हटाउन सुरु गरेको थियो र परिणामस्वरूप प्रभावित प्रयोगकर्ताहरूलाई सन्देश छोडिँदै उनीहरूका सामग्रीहरूलाई हटाउनका लागि सूचना जारी गरिएको थियो। यो प्रोजेक्ट प्लेलिष्टको अस्थायी प्रतिबन्धको एक कारक हो जसले प्रमुख रूपमा कलाकारहरूद्वारा लिइएको उजुरीका कारणले प्रोजेक्ट प्लेलिष्ट क्षतिपूर्ति तिर्नु पर्छ भनेर जोड दिएका थिए।

पछि फेसबुकले यसको साइटबाट प्रोजेक्ट प्लेलिष्टलाई पनि प्रतिबन्धित गरेको थियो।

११ मे २०१० मा, प्लेलिष्ट अज्ञात रकमको लागि युनिभर्सल सङ्गीत समूह र वार्नर सङ्गीत समूहसँग एक सम्झौतामा पुगेको बताएको थियो।

१ फेब्रुअरी २०१३ मा, वेबसाइट प्लेलिष्ट डटकमलाई सङ्गीत रेकर्डिङ र प्रकाशन उद्योगहरूको साथ उत्कृष्ट कानुनी मुद्दाहरूको तेस्रो पक्षद्वारा अधिग्रहण गरिएको थियो।

## सन्दर्भ सामग्रीहरू 
## बाह्य कडीहरू 
श्रेणी:विकिथन-८ मा बनाइएका वा सुधारिएका लेखहरू
माई याहु!

**माई याहु!** एक गृह पृष्ठ वा वेब पोर्टल हो जसले व्यक्तिगत याहु!को सुविधा, सामग्री र जानकारीहरूको संयोजन गर्ने गर्दछ। यस साइटलाई सन् १९९६ मा सुरूवात गरिएको थियो र यो कम्पनीको सबैभन्दा लोकप्रिय सृजनाहरू मध्ये एक थियो। यो वेब ब्राउजरहरूमा आधारित छ।

## माई याहु!को प्रयोग 
मेरो याहुको उद्देश्य प्रयोगकर्ताहरू उनीहरूको पृष्ठहरू निजीकृत गर्नु हो।

मुख्य याहु!को गृह पृष्ठको उपस्थिति, नमूना र सामग्री मानक छ। माई याहु!ले अनुकूलन प्रस्ताव गर्दछ जसमा प्रयोगकर्ताहरूले विषयवस्तुहरू लागू गर्न, साइटहरू थप्न, उपकरण थप्न, सजावट पुनःव्यवस्थित गर्न, र पृष्ठमा ट्याबहरू थप्न सक्दछन्। 

एक माई याहु!को पृष्ठले पृष्ठमा आवश्यक सबै सामग्रीहरूमा पहुँच गर्न अनुमति दिन्छ। अनुप्रयोग र कार्यक्रमहरूले सामाजिक सञ्जाल चिठ्ठा सङ्ख्या, डाँक एकत्रितकर्ता, एक समाचार सङ्कलनकर्ता, खेल अनुप्रयोगहरू आदिमा पहुँच गर्न अनुमति दिन्छ। यसको लक्ष्य भनेको प्रयोगकर्ताहरूलाई एकल पृष्ठमा उनीहरूले रुचि राखेका सबै सामग्रीहरूमा पहुँच प्रदान गर्नु हो।

यसको प्रयोगले प्रयोगकर्ताहरू याहु! उत्तरमा जोडिन सक्दछन्।

## आरएसएस सुविधाहरू 
याहु!को निजीकृत पृष्ठहरू कम लोकप्रिय साइटहरू भन्दा कम विशेष छन् भने यो अधिक स्थिर छ।

*यो पनि एक द्रुत आरएसएस पाठक पनि हो।
* ५२% माई याहु!का प्रयोगकर्ताहरू आरएसएस उपकरणहरूको बारे सचेत छन् भने ३९% ले उक्त उपकरणहरू प्रयोग गर्दछन्।

## यो पनि हेर्नुहोस् 
* आई गुगल
*माई एक्साइट
*माई लाइकस
*एमएसएन

## सन्दर्भ सामग्रीहरू 
## बाह्य कडीहरू 
श्रेणी:विकिथन-८ मा बनाइएका वा सुधारिएका लेखहरू
एओएल डाँक

**एओएल डाँक** एक नि: शुल्क वेब-आधारित ई-मेल सेवा हो जुन एओएलद्वारा प्रदान गरिएको छ। यो भरिजोन सञ्चारको एक विभाजन हो। 

## विशेषताहरू 
एओएल डाँकसँग निम्न सुविधाहरू उपलब्ध छन्:

*ई-डाँक अनुलग्नक सीमा: २५ मेगाबाइट
* अधिकतम डाँक बाकस आकार: १,००० नयाँ सन्देश, ४,००० पुराना सन्देश र ४,००० पठाइएका सन्देश, यदि सबै सन्देशहरूमा २५ मेगाबाइट अनुलग्नक छन् भने अधिकतम २५० गिगाबाइटको क्षमता यसमा रहेको छ।
* सामर्थित प्रोटोकुल: पिओपि३, एसएमटिपी, आइएमटिपी।
*अन्य डाँक सेवा प्रदायकहरू (जस्तै जिमेल र हटमेल)बाट अन्य ई-डाँक खाताहरूमा सूत्रवद्ध गर्न मिल्ने सुविधा।

विज्ञापन: विज्ञापनहरू ई-डाँक खाताहरूसँग काम गर्ने क्रममा प्रदर्शित हुन्छन्। ई-डाँक भित्र लुकेका सूत्रहरू स्वत: असक्षम पारिएका छन् र ई-डाँक प्रयोगकर्ताहरूद्वारा मात्र सक्रिय गर्न सकिन्छ।

* स्प्याम सुरक्षा
*भाइरस सुरक्षा
*हिज्जे जाँच
*डोमेन: @एओएल डटकम र अतिरिक्त @लभ डटकम, @वाइजिएम डटकम (अङ्ग्रेजी - यु ह्याभ गट मेलको छोटो रूप ), @गेम्स डटकम, र @वाउ डटकम।
* सेवाले एसएसएल / एचटिटिपिएसलाई प्रवेश पछि समर्थन गर्दछ।
*यदि एओएल मेल खाता ९० दिनको लागि निष्क्रिय"अवस्थामा छ भने यो खाता निस्क्रिय हुन सक्छ र पठाइएको कुनै पनि ईमेल पुग्न सक्दैन र प्रेषकलाई फिर्ता हुन पनि सक्छ। १८० दिनको निष्क्रियता पछि, खाता मेटिन सक्छ। 

## इतिहास 
सन् १९९३ मा, दुबै अमेरिका अनलाइन (एओएल) र डेल्फीले उनीहरूको स्वामित्व इ-डाँक सेवाहरू इण्टरनेटमा जडान गर्न सुरु गरेका थिए।

अक्टोबर १९९७ सम्म, एओएल मेल विश्वको सबैभन्दा ठूलो ई-डाँक प्रदायक थियो जसमा करीव ९० लाख ग्राहकहरू रहेका थिए (एओएल सदस्यहरूको सङ्ख्याको पर्यायवाची)।

सन् १९९७ मा, एओएलले, यसको ई-डाँक सेवा अन्तर्गतको वेब-आधारित संस्करण नेटमेलको सुरुवात गरेको थियो। यसको सुरुवातमा यो इण्टरनेट एक्सप्लोररमा मात्र काम गरेकोमा यसको आलोचना गरिएको थियो, तर पछि जाभामा लिखित संस्करणले नेटस्केप नेभिगेटरसँग अनुकूलता सुनिश्चित गरेको थियो। डिसेम्बर १९९९ मा यस सेवाको नाम एओएल मेल राखिएको थियो।

जनवरी २००१ मा, पाठमा आधारित अङ्कीय सेलफोन र पेजरहरूको लागि एक इ-मेल सचेत सेवाको सुरूवात गरिएको थियो।

सन् २००४ मा, एओएलले सदस्यता लिने ग्राहकहरूको आवश्यकता बिना नै सार्वजनिकको लागि नयाँ नि: शुल्क वेबमेल सेवाको परीक्षण गरेको थियो। यसको सृजना आउटलुक, याहु र जिमेलको बिरूद्धमा प्रतिस्पर्धा गर्ने उद्देशका साथ गरिएको थियो। मे २००५ मा सेवा एआइएम मेलको नामले शुरू भएको थियो। यसको सेवा सन् २००४ मा कम्पनीले अधिग्रहण गरेको प्रविधि मेलब्लक्समा आधारित छ। सोही महिना, नेटस्केप मेल एआइएम मेलमा सारिएको थियो।

नोभेम्बर २०१० मा, एओएलले फिनिक्स नामक परियोजनाको सार्वजनिक गरेको थियो। सन् २०१२ मा, एओएलले अल्टो मेल सफ्टवेयर जारी गरेको थियो। जुलाई २०१२ सम्म, एओएल मेलका २ करोड ४० लाख प्रयोगकर्ताहरू रहेका थिए। १६ मार्च २०१७ मा, भेरिजनले एओएललाई अधिग्रहण गरेको थियो।

## यो पनि हेर्नुहोस् 
## सन्दर्भ सामग्रीहरू 
## बाह्य कडीहरू 
*एओएल डाँक
*एओएल डाँक बेसिक

श्रेणी:विकिथन-८ मा बनाइएका वा सुधारिएका लेखहरू
के म तिम्रो होइन र (गीत)

**के म तिम्रो होइन र** सर्वाधिक कमाई गर्न सफल चलचित्रहरू मध्येको एक चलचित्र कोहिनुरमा समावेश नेपाली भाषाको गीत हो। यस गीतमा पुरुष तर्फ स्वर भारतीय पार्श्व गायक अभिजीत भट्टाचार्य र महिला तर्फ भारतीय पार्श्व गायिका साधना सरगमको रहेको छ।

यस गीतमा छायाङ्कन राजु विक्रम थापाले गरेका छन् भने सम्पादन वानिश शाहले गरेका छन् र यस गीतलाई निर्देशन वसन्त श्रेष्ठले गरेका हुन्। यस गीतमा शब्द डाक्टर कृष्ण हरि बरालको रहेको छ। यस गीतमा सङ्गीत वरिष्ठ सङ्गीतकार सम्भुजित बास्कोटाको रहेको छ। यसको आधिकारिक साङ्गीतिक श्रव्य दृश्यलाई द स्काई मूभिजको आधिकारिक युट्युब खातामा ६ जून २०१४ मा सार्वजनिक गरिएको थियो भने यसले असोज २०७६ सम्ममा ५६ लाख ५० हजार भन्दा बढी अवलोकन प्राप्त गरिसकेको छ। 

## साङ्गीतिक श्रव्य दृश्य 
यसको आधिकारिक श्रव्य दृश्यमा अभिनेता श्रीकृष्ण श्रेष्ठ र अभिनेत्री स्वेता खड्कालाई प्रमुख पात्रको रूपमा उभ्याइएको छ। यसको लम्बाई ४ मिनेट ८ सेकेण्डको रहेको छ जसको सुरुवातमा अभिनेता श्रीकृष्ण श्रेष्ठ एउटा पहाडको ढिस्कोबाट माथि उठ्छन् र एकछिन पछि अभिनेत्री स्वेता खड्का मुस्कुराउँदै दृश्यमा देखा पर्छिन्। उनी त्यसपछि दौडिन्छिन् र उनी भने स्वर तान्दै हात फैलाउँछन्। पछि दुबै जना फरक फरक ढिस्कोमा गई नृत्य प्रस्तुत गर्न थाल्छन्। उनी जमिनमा बस्छिन् र उनी सारङ्गी बजाउन थाल्छन् र उनी उक्त सारङ्गीको तालमा हस्त नृत्य गर्न थाल्छिन्। उनी मुस्कुराउँछिन् र पछि दुबै जनाले एकअर्काको ओठलाई चुम्मन गर्छन्। उनी सुरुमा सारङ्गी बजाउँछन् र त्यसको विपरीत उनले जमिनमा बसी सारङ्गी बजाउँछिन् र उनी भने पृष्ठभूमिमा नृत्य प्रस्तुत गर्छन्। एकछिन पछि गीतको सुरुवात हुन्छ।

सुरुवातमा उनी उनको नजिक जान्छिन् र उनको छातीमा टाउको अड्याउँछिन् र जान खोज्दा उनले उनलाई आफू तिर तान्छन्। उनी अभिनयका साथ गीत प्रस्तुत गर्न थाल्छन्। दृश्यमा अभिनयको हेरफेर हुने क्रम जारी रहन्छ। दृश्यमा उनले डम्फू बजाउँछन् र उनी उनको अगाडि नाच्न थाल्छिन्। उनले डम्फू बजाउने क्रम जारी राख्छन्। उनी त्यस पछि उनको नजिक जान्छन् र उनीहरू दुबै जना पहाडको ढिस्कोमा बसी अङ्गालो कस्छन्। पछि उनी गीत गाउन थाल्छन् र उनी हर्सित देखिन्छिन्। 

दृश्य अर्कै स्थानमा मोडिन्छ र उच्च पहाडी भेग भएको ठाउँमा पुग्छन् र सोही स्थानबाट गीतमा धुनको प्रारम्भ हुन्छ। एकैछिन पछि दुबै जना एक ठाउँमा बस्दै एक अर्कालाई हेर्छन्। श्रव्य दृश्यमा हेरफेर हुँदै उनीहरू एक अर्काको नजिक रहेको र खुसी भएको चित्रण गरिएको छ। धुनको अन्त्य हुन्छ र उनीहरू दुबै जना नृत्य प्रस्तुत गर्न थाल्छन्। उनी पहाडको ढिस्कोमा गई अभिनयका साथ नृत्य प्रस्तुत गर्छन् र उनी सो देखेर हर्सित देखिन्छिन्। पछि उनी नाच्दै उनी बसी रहेको ठाउँमा दौडिदै पुग्छिन् र अङ्गालोमा पनि बाँधिन्छिन्। उनी पुनः डम्फू बजाउन थाल्छन् र उनी गीत प्रस्तुत गर्न थाल्छिन्। एकै छिनको गीत प्रस्तुति पछि दुबै जनाले अङ्गालो हाल्छन् र श्रव्य दृश्यको पनि सोही ठाउँबाट अन्त्य हुन्छ।

## सन्दर्भ सामग्रीहरू 
श्रेणी:विकिथन-८ मा बनाइएका वा सुधारिएका लेखहरू
बक्स (कम्पनी)

**बक्स, निगम** (पूर्व; बक्स डटनेट), रेडउड सिटी, क्यालिफोर्नियामा आधारित, बादल सामग्री प्रबन्धन र व्यवसायको लागि सञ्चालित फाइल साझेदारी सेवा हो। आधिकारिक ग्राहक र अनुप्रयोगहरू विन्डोज, म्याकओएस, र धेरै मोबाइल मञ्चहरूमा पनि उपलब्ध छ। बक्सलाई सन् २००५ मा स्थापना गरिएको थियो।

## इतिहास 
बक्सलाई मूल रूपमा सन् २००४ मा दक्षिणी क्यालिफोर्निया विश्वविद्यालयको विद्यार्थी आरोन लेभिले महाविद्यालयको परियोजनाको रूपमा विकास गरेका थिए। सन् २००५ मा पूर्ण-समय कम्पनी चलाउनको लागि उनले विद्यालय छोडेका थिए। लेभी कम्पनीका प्रमुख कार्यकारी अधिकृत बने, जबकि उनका बाल्यकालका मित्र ड्यालन स्मिथ प्रमुख वित्तीय अधिकारी बने।

अक्टोबर २००९ मा, बक्सले यसको पहिलो अधिग्रहण गरेको थियो जसमा यसले कागजात सहयोग र पूर्वावलोकन प्रविधिका लागि इनस्रियो सोल्युसन निगमको खरीद गरेको थियो।

डिसेम्बरमा २०१३ मा, आठ जना लगानीकर्ताले कोषको अर्को चरणमा १०० मिलियन अमेरिकी डलर सङ्कलन गरेका थिए जसमा कोट्यु व्यवस्थापन, डिएफजे ग्रोथ , इटोचु प्रविधि भेञ्चर्स, म्याकनिका सञ्जाल निगम, मिट्सुई र कम्पनी, टेलिफोनिका डिजिटल, टेलेष्ट्रा , र टेलेष्ट्रा भेञ्चर्स लगायतका लगानीकर्ताहरू समावेश थिए।

जुलाई २०१४ मा, बक्सले कोट्यु म्यानेजमेण्ट र टिपिजी क्यापिटलबाट १५० मिलियन अमेरिकी डलर प्राप्त गरेको थियो।

नोभेम्बर २०१४ मा, बक्सले ३.८४ मिलियन अमेरिकी डलरको लागि दुई-व्यक्ति चिकित्सा-तस्वीर सफ्टवेयर मेडएक्सटी प्राप्त गरेको थियो।

२३ जनवरी २०१५ मा, बक्सले न्यू योर्क सेयर बजारमा यसको प्रारम्भिक सार्वजनिक प्रस्ताव राखेको थियो। प्रारम्भिक सार्वजनिक प्रस्तावको मूल्य १४.०० डलर रहेको थियो। यो $२०.२० डलरमा खोलिएको थियो र $२३.२३ मा बन्द गरिएको थियो। प्रारम्भिक सार्वजनिक प्रस्ताव 
१७.५ करोड अमेरिकी डलरसम्म बढाइएको थियो र लगभग १.६ अरब अमेरिकी डलरको बजार पूँजीकरण स्थापित गरिएको थियो।

फेब्रुअरी २०१५ मा, बक्सले एयरपोष्ट नामक कम्पनीको अधिग्रहण गरेको थियो। एयरपोष्ट बादल व्यवस्थापन सेवा हो।

जनवरी २०१६ मा, केहि बक्सका कर्मचारीहरूले रेडउड सहर , क्यालिफोर्नियामा आफ्नो नयाँ प्रधान कार्यालय सरेका थिए।

## व्यापार नमूना 
बक्स एक बादल सुसाङ्ख्य व्यवसाय हो जसले यसका सेवकहरूमा उर्ध्वभरण गरिएका फाइलहरूको साझेदारी, सहयोग र अन्य उपकरणहरूको प्रदान गर्ने गर्दछ। प्रयोगकर्ताहरूले कसरी उनीहरूको सामग्री अन्य प्रयोगकर्ताहरूसँग साझेदारी गर्न सकिन्छ भनेर निर्धारण गर्न सक्दछन्।

उद्योग, व्यवसाय र व्यक्तिगत गरी यसले तीन खाताका प्रकारहरू प्रदान गर्दछ। विन्डोज र म्याक ओएसका लागि आधिकारिक ग्राहकहरू प्रस्ताव गरिएको छ तर लिनक्सको लागि उक्त प्रस्ताव गरिएको छैन। सेवाको एक मोबाइल संस्करण एन्ड्रोइड , ब्ल्याकबेरी १० , आइओएस , वेबओएस , र विन्डोज फोनका उपकरणहरूमा उपलब्ध छ।

बक्सको उद्यम ग्राहकहरूमा, आइबिएम, जिई, स्नाइडर इलेक्ट्रिक र प्रोक्टर एण्ड ग्याम्बल सामिल छन्।

डिसेम्बर २००७ मा कम्पनीले ओपनबक्स २ को घोषणा गरेको थियो जसले विकासकर्ताहरूलाई सेवाहरूको सृजना गर्न अनुमति दिन्छ जुन दुबै बक्स डटकमसँग प्रतिस्पर्धा गर्ने वेबमा आधारित अनुप्रयोग र सेवाहरूको फाइलहरूसँग अन्तर्क्रिया गर्दछ।

## घटनाहरू 
### बक्सवर्क्स 
बाक्सवर्क्स एक वार्षिक सम्मेलन हो जसलाई बक्स आयोजना गर्ने गर्दछ।

## यो पनि हेर्नुहोस् 
## सन्दर्भ सामग्रीहरू 
## बाह्य कडीहरू 
*

श्रेणी:विकिथन-८ मा बनाइएका वा सुधारिएका लेखहरू
एचआर डटकम

**एचआर डटकम** व्यवसायीहरू प्रति समर्पित एक मानव संसाधन र सबैभन्दा ठूलो सामाजिक सञ्जाल सेवा हो। कम्पनीको स्थापना सन् १९९९ मा भएको थियो।

एचआर डटकमका सदस्यहरूको लागि यसले लेख, प्रकरण अध्ययन, समाचार, मत, छलफल मञ्च, ब्लग, चलचित्र तथा अन्य सुविधाहरूमा पहुँच प्रदान गर्दछ।

एचआर डटकमका अधिक सामग्रीहरू समुदायद्वारा उत्पन्न गरिन्छ। वेबसाइट व्यवसाय समुदायको साथ फेसबुक जस्तै रहेको छ। एचआरले व्यवसायीहरूलाई सबैभन्दा राम्रो अभ्यासहरू र अनुसन्धान विधिहरूको साझेदारी गर्न अनुमति दिन्छ। एचआर डटकम  मानव संसाधन प्रमाणपत्र संस्थानको एक स्वीकृत प्रदायक हो। 

## कम्पनीको पृष्ठभूमि 
एचआर डटकम लिमिटेड अरोरा, क्यानडा बाहिर आधारित एक निजी कम्पनी हो। एचआर डटकम सन् १९९९ मा डेबी म्याकग्राथद्वारा स्थापना गरिएको थियो जसले यस अघि सिइओ समूह निगम पनि स्थापना गरेका थिए र पछि उनले उक्त निगम वासिङ्टन पोष्टलाई बिक्री गरेका थिए। यो सुरुमा एचआर व्यवसायीहरूका लागि एक अनलाइन पत्रिकाको रूपमा स्थापित गरिएको थियो  तर पछि यसलाई सामाजिक सञ्जालमा परिणत गरिएको थियो। सन् २००७ मा सञ्जालमा एक महत्त्वपूर्ण सुधार गरिँदै ब्लग, विकि, मञ्च, र अन्य वेब २.० कार्यक्षमता जस्ता सुविधाहरू समावेश गरिएको थियो।

अक्टोबर २०१० मा एचआर डटकमले मानव संसाधन संस्थान (आइएचआर) को लागि आफ्नै मान्यता प्राप्त कार्यक्रमको सुरु गर्ने घोषणा गरेको थियो।

## उद्योग सर्वेक्षण 
एचआर डटकमले सिएनवाई बिजनेस जर्नल, ट्रेनिङ एण्ड डेभलपमेण्ट, क्यानडेली म्यानेजर, एटलाण्टा बिजनेस क्रोनिकल जस्ता शीर्ष व्यापार प्रकाशनमा चित्रित परिणामका साथ धेरै उद्योग सर्वेक्षणहरू गरेको छ।

## पुरस्कार तथा मान्यता 
संस्थापक, डेबी म्याग्राथले एचआर क्षेत्रका शीर्ष १०० प्रभावकारहरूको रूपमा नामकरण भएकी थिइन। सन् २००५ मा उनी प्रोफिट पत्रिकाद्वारा शीर्ष १०० क्यानडेली महिला उद्यमी पनि हुन्।

## सन्दर्भ सामग्रीहरू 
श्रेणी:विकिथन-८ मा बनाइएका वा सुधारिएका लेखहरू
आइएक्सक्वीक

**आइएक्सक्वीक** नेदरल्याण्ड्समा आधारित एक विस्तृत खोज इञ्जिन थियो। कम्पनीको स्थापना सन् १९९८ मा न्यू योर्कमा डेभिड बोडनिकले गरेका थिए। सन् २००० मा जिष्टमा स्थापित यस खोज इञ्जिनलाई हालको मालिक, सर्फबोर्ड होल्डिङ निजी सीमित दायित्व कम्पनी लिमिटेडलाई हस्तान्तरण गरिएको थियो।आइएक्सक्वीकले मुख्यतया खोज परिणामहरू प्रस्ताव गर्ने बेलामा प्रयोगकर्ताहरूको गोपनीयतालाई सुरक्षित गर्दछ। एलएक्सक्वी र ष्टार्टपेज सन् २०१६ मा समायोजित भई ष्टार्टपेजको रूपमा सञ्चालित छ। अप्रिल २०१८ मा, आइएक्सक्वीकलाई बन्द गरिएको थियो किनभने उही सुविधाहरू खोज इञ्जिन ष्टार्टपेजद्वारा प्रस्ताव गरिएको थियो।

आइएक्सक्वीक र यसको भातृ परियोजना ष्टार्टपेज डटकमले उनीहरूको पछिल्लो रेकर्ड  (२८-दिनको औसतमा), २ फेब्रुअरी २०१५ मा दैनिक प्रत्यक्ष तर्फ ५० लाख ७० हजार खोजीहरू भएको बताएका थिए।

## इतिहास 
आइएक्सक्वीक सन् १९९८ मा न्यू योर्क सहरमा  डेभिड बोडनिकद्वारा सृजना गरिएको थियो। उनी ब्राउन विश्वविद्यालयबाट स्नातक हासिल गरेका विद्यार्थी थिए। यसले पछि "वेबमा सबैभन्दा शक्तिशाली विस्तृत खोज इञ्जिन"को रूपमा परिचय प्राप्त गरेको थियो। प्रारम्भमा यसले १४ विभिन्न वेब र निर्देशिका खोज इञ्जिनहरूका साथसाथै तस्वीर, समाचार र श्रव्य इञ्जिनहरूको प्रदान गरेको थियो। प्रत्येक खोज उपकरणले सोधपुछ गर्दा फेला पारेका परिणामहरू मुल्याङ्कन गरेपछि मात्र नतिजा क्रमबद्ध गरिएको थियो।

आइएक्सक्वीकले खोज इञ्जिन वाच र जेटडिनेटको सर्च आइक्युद्वारा उच्च मुल्याङ्कन प्राप्त गरेको थियो।

जिष्टमा आधारित डच कम्पनी सर्फबोर्ड होल्डिङ निजी सिमित दायित्व कम्पनीले सन् २००० मा आइएक्सक्वीकको खरिद गरेको थियो। कम्पनीले सन् २०१३ मा यसको नाम ष्टार्टपेज बिभिमा (अनुवादित- निजी सिमित दायित्व कम्पनी) परिवर्तन गरेको थियो। 

## खोज विधि 
आइएक्सक्वीकले प्रत्येक खोज लागि विभिन्न खोज संयन्त्रहरूबाट शीर्ष १० परिणामहरू प्रदान गर्दछ। यसले प्रत्येक परिणामहरूको लागि एउटा तारा तोकेको छ जसले खोज इञ्जिनले फेला पारेका उक्त परिणामहरू क्रमबद्ध रूपमा मिलाउँछ। प्रायः खोजी इञ्जिनले पत्ता लगाएका परिणामहरू आइएक्सक्वीकद्वारा वर्गीकरणमा सबैभन्दा राम्रो परिणामको रूपमा लिइन्छ। यसमा प्रयोगकर्ताहरूले १७ वटा भाषाहरूमा खोजी गर्न सक्दछन्।

## गोपनीयता 
२७ जुन २००६ मा, आइएक्सक्वीक यसको भण्डारबाट प्रयोगकर्ताहरूबाट निजी तथ्याङ्कहरू हटाउने पहिलो खोज इञ्जिन हो। व्यक्तिलाई पत्ता लगाउन सकिन इण्टरनेट स्तरीय ठेगाना र अन्य जानकारीहरू ४८ घण्टा भित्र मेटाइन्छ। आइएक्सक्वीकलाई १४ जुलाई २००८ मा यसको गोपनीयता अभ्यासको लागि पहिलो युरोपेली गोपनीयता छाप (युरोप्रिसे)बाट सम्मानित गरिएको थियो। २९ जनवरी २००९ मा, आइएक्सक्वीकले पूर्ण रूपमा प्रयोगकर्ताहरूको इण्टरनेट स्तरीय ठेगानाहरूको भण्डारण गर्न अन्त्य गरेको थियो।

## ष्टार्टपेज डटकममा परिवर्तन 
२९ मार्च २०१६ मा, आइएक्सक्वीक डटकमले आधिकारिक रूपमा उही कम्पनीको ष्टार्टपेज खोज इञ्जिनसँग समायोजित भएको थियो। उक्त समायोजित खोज इञ्जिनले आधिकारिक रूपमा गुगलको खोजीको नतिजाहरूको प्रयोग गर्दै गोपनीयताको सुरक्षा गर्दछ। आइएक्सक्वीक डटकम प्रविष्ट गर्ने प्रयोगकर्ता हाल स्वचालित रूपमा ष्टार्टपेजमामा निर्देशित हुन्छन्। 

आइएक्सक्वीकले लामो समयदेखि यसका साइटहरूमा युरोपेली सङ्घको गोपनीयताको मापदण्डहरूको पालना गर्ने घोषण गरेको थियो। यसले आफ्नो मूल युरोपेली खोज इञ्जिन आइएक्सक्वीक डटइयुलाई अप्रिल २०१८ सम्म कायम राखेको थियो र पछि यो ष्टार्टपेज डटकममा पुन: निर्देशित भएको थियो। सन् २०१८ देखि, आइएक्सक्वीकको वेबसाइट बन्द गरिएको थियो।

## सन्दर्भ सामग्रीहरू
लाइभ ड्राइभ

**लाइभ ड्राइभ** एक अनलाइन बादल भण्डारण सेवा हो जुन जे२ ग्लोबलको नियन्त्रणमा तथा स्वामित्वमा रहेको छ। कम्पनीले असीमित भण्डारणको प्रस्ताव गर्दछ र सिङ्क भण्डारणको लागि यसमा २,००० गिगाबाइट सम्म ठाउँ उपलब्ध छ। लाइभ ड्राइभले प्रयोगकर्ताहरूलाई मोबाइल फोन र ट्याब्लेटबाट तिनीहरूको आँकडामा पहुँच गर्न सक्षम पार्दछ। हाल लाइभ ड्राइभसँग आइओएस , एन्ड्रोइड , विन्डोज, म्याकओएस र क्रोम सञ्चालन प्रणालीका लागि अनुप्रयोगहरू रहेका छन्।

## इतिहास 
लाइभ ड्राइभको स्थापना सन् २००८ को अन्तमा एण्ड्र्यु माइकलले गरेका थिए। कम्पनीमा अर्का लगानीकर्ता निकोलस कावेल हुन्।

मे २००९ मा, उत्पादन सुरु भएको तीन महिना पछि, व्यवसायलाई १०० मिलियन अमेरिकी डलरको खरीद बिक्री प्रस्ताव गरिएको थियो। कम्पनीले उक्त प्रस्तावलाई रद्द गर्दै उनीहरूले कम्पनी निर्माण गर्न चाहेको बताएको थियो।

अक्टोबर २००९ मा लाइभड्राइभले अन्तर्राष्ट्रिय सफ्टवेयर वितरक कम्पनी लाइफबोटको साथ वितरण सम्झौताको माध्यमबाट अमेरिकी बजारमा प्रवेश गरेको थियो।

अप्रिल २०११ मा, लाइभ ड्राइभले एक (अप्रिल फुल) भ्रामक श्रव्य दृश्यको सृजना गरेको थियो जसमा कम्पनीले क्युआर कोडहरूको प्रयोग गरेर कागजमा फाइलहरू भण्डारण गरिने भनेर झुठो रूपमा भनिएको छ। यो समाचार सिबीएसको मनी वाचका साथ विभिन्न समाचारका स्रोतहरूले एक सही समाचारको रूपमा लिएका थिए।

१० फेब्रुअरी २०१४ मा, लाइभ ड्राइभलाई जे२ ग्लोबलले खरीद गरेको थियो। लाइभ ड्राइभ, जे२ को व्यवसाय बादल सेवाको एक भाग हो, जसमा ई-फ्याक्स , ई-भ्वाइस , फ्युजमेल, क्यामपेनर, र किप इट सेफ समावेश छन्।

अत्यधिक भण्डारणका लागि सयौं प्रयोगकर्ताहरूको खाताहरू बन्द गरिएसँगै, अगष्ट २०१४ मा लाइभ ड्राइभलाई असन्तुष्ट ग्राहकहरूबाट कानुनी कारवाहीको दायरामा ल्याइएको थियो।

## सङ्गीत तथा चलचित्र प्रवाह 
सेप्टेम्बर २०१० मा, लाइभ ड्राइभले उनीहरूको खातामा व्यक्तिगत सङ्गीत र चलचित्रहरूको प्रवाह सेवा थपेको थियो। यसले प्रयोगकर्ताहरूलाई आफ्नै सङ्गीत सङ्ग्रह सुन्न वा टाढाको कम्प्युटरमा उनीहरूका चलचित्र हेर्नका लागि क्षमता प्रदान गरेको थियो। कम्पनीले प्रयोगकर्ताहरूलाई एफटिपि पहुँच र असीमित संस्करण पनि प्रदान गरेको थियो। 

## सन्दर्भ सामग्रीहरू 
## बाह्य सूत्र 
आधिकारिक वेबसाइट

श्रेणी:विकिथन-८ मा बनाइएका वा सुधारिएका लेखहरू
म्याच समूह

**म्याच समूह, निगम** एक अमेरिकी इण्टरनेट कम्पनी हो जसले ओके कुपिड , प्लेल्ण्टि अफ फिस, टिण्डर र म्याच डटकम सहितका धेरै अनलाइन वार्तालाप वेबसाइटहरूको नियन्त्रण तथा सञ्चालन गर्दछ। म्याच ग्रूपको प्रधान कार्यालय डालस, टेक्ससमा अवस्थित छ।

## इतिहास 
म्याच समूह १९ नोभेम्बर २०१५ मा सार्वजनिक गरिएको थियो। यसले व्यापार प्रतीक एमटिसिएचसँग नसडक सेयर बजारमा व्यापार गर्दछ। कम्पनीको नियन्त्रण सेयरधनी आइएसी / इण्टरएक्टिभ निगम हो भने उक्त इण्टरएक्टिभ निगम यसको पूर्व अभिभावक कम्पनी हो। ३१ मार्च २०१८ सम्म, आइएसीको आर्थिक स्वामित्व ब्याज र म्याच समूहमा यसको मतदान ब्याज क्रमशः ८०.९% र ९७.६% रहेको थियो।

म्याच समूहले सन् २०१८ को लागि १.७ अरब अमेरिकी डलर राजस्व सङ्कलन गरेको थियो भने बजार पूँजीकरणको हिसाबले यसको कुल पूँजी १५.७ अरब अमेरिकी डलर रहेको छ।

जनवरी २०१८ मा, म्याण्डि जिन्स्बर्गले, ग्रेग ब्लाटलाई म्याच समूहको प्रमुख कार्यकारी अधिकृत  ठाउँमा हटाउँदै आफुले उक्त स्थानको कार्यभार सम्हालेकी थिइन्। उनले पहिला कम्पनी भित्र अन्य नेतृत्व सम्हालेकी थिइन् साथै उनले कम्पनीको उत्तर अमेरिकाको लागि प्रमुख कार्यकारी अधिकृतको रूपमा भूमिका निर्वाह गरेकी थिइन्।

अगष्ट २०१८ मा, टिण्डरकन सह-संस्थापक सन 
र्‍याडले, म्याच ग्रुप र यसको मूल कम्पनी आइएसीले जानाजानी टिण्डरलाई कम्पनीको मूल टोलीलाई ष्टक नतिरेको भन्दै म्याच समूहको बिरूद्धमा २ अरब अमेरिकी डलरको मुद्दा दायर गरेका थिए। र्‍याड र उनका सह-वादीहरूले टिण्डरका पूर्व प्रमुख कार्यकारी अधिकृत, ग्रेग ब्लाटलाई यौन उत्पीडनको आरोप लगाएका थिए। म्याच समूहले सम्पूर्ण आरोपहरू "झुठा" भएको बयान दिएको थियो। 

म्याच समूहको सेयरको इतिहासमा, ७ अगष्ट २०१९ मा सबैभन्दा राम्रो दिन रहेको थियो जसमा सबै समयको सेयर २९% ले वृद्धि भएको थियो। यो लाभ टिण्डरको भुक्तानी गरिएका ग्राहकहरूले गर्दा प्राप्त भएको थियो। टिण्डरले अघिल्लो खण्डमा ५,०३,००० नयाँ ग्राहकहरू प्राप्त गरेको थियो वा यसले उक्त वर्षमा १० लाख ५० हजार नयाँ ग्राहकहरू थप्न सफल भएको थियो। म्याच समूहको दोस्रो खण्डको अन्त्यमा, टिण्डरसँग ९० लाख दश हजार औसत सदस्यहरू पुगेका थिए। म्याच समूहका सबै सम्पत्तीहरूले ३० जून २०१९ अन्त्य हुने दोस्रो खण्डको अन्त्यमा संयुक्त रूपमा ९० लाख दश हजार औसत ग्राहकहरू प्राप्त भएको कम्पनीले जानकारी दिएको थियो। सेयर मूल्यको बृद्धिले कम्पनीको बजार पूँजीमा ५ अर्ब अमेरिकी डलर थपेको थियो।

## अधिग्रहण 
फेब्रुअरी २०१८ सम्ममा, यस कम्पनीले ४५ भन्दा बढी डेटिङ अनुप्रयोगको नियन्त्रण तथा सञ्चालन गरेको छ जसमा ओके कुपिड , प्लेल्ण्टि अफ फिस, टिण्डर, म्याच डटकम लगायतका अन्य थुप्रै कम्पनीहरू समावेश छन्। फेब्रुअरी २०१९ मा, म्याच समूहले डेटिङ अनुप्रयोग हिङको अधिग्रहण गरेको थियो। 

## सन्दर्भ सामग्रीहरू 
## बाह्य कडीहरू 
*

श्रेणी:विकिथन-८ मा बनाइएका वा सुधारिएका लेखहरू
एरन विन्सर लेभी

**एरन विन्सर लेभी** (जन्म: २७ डिसेम्बर १९८५) एक अमेरिकी उद्यमी हुन्।) उनी बादल कम्पनी बक्सका सह-संस्थापक तथा प्रमुख कार्यकारी अधिकृत हुन्।

## प्रारम्भिक जीवन तथा शिक्षा 
एरन लेभी सियाटलको सानो सहर, वासिङ्टनको मेसर टापूबाट आएका यहूदी परिवारमा जन्मेका थिए। उनका अभिभावक बेन र क्यारिन लेभी हुन्। लेभी बादल भण्डारण कम्पनी बक्स सुरु गर्नका लागि सन् २००५ मा अनुपस्थितिको बिदा लिनु भन्दा पूर्व दक्षिणी क्यालिफोर्निया विश्वविद्यालयमा उपस्थिति जनाएका थिए। 

## कार्यकाल 
लेभीले सन् २००४ मा काम गरिरहेका विद्यालय व्यवसाय परियोजनाको रूपमा यसलाई सुरुवात गरिएको थियो। परियोजनाले व्यवसायको लागि बादल भण्डारण विकल्पहरूको परीक्षण गरेको थियो र उनीहरूले सामग्री र आँकडा कसरी भण्डारण गरिरहेका छन् भनेर सोध्न धेरै संस्थाहरूलाई सम्पर्क गरेका थिए। लेभी बजार खण्डित भएको निष्कर्षमा पुगेका थिए। लेभीले एक अनलाइन फाइल भण्डारण व्यवसाय निर्माणमा व्यक्तिहरूको लागि कागजातहरू र फाइलहरूको पहुँच तथा भण्डारण गर्नको लागि सुनौलो अवसर फेला पारेका थिए।

डिसेम्बर २००५ मा, युएससीमा उनको प्रथम वर्षको अवधिमा, लेभीले ड्यूक विश्वविद्यालयमा अध्ययनरत आफ्ना साथी र बक्सका प्रमुख वित्तीय अधिकारी ड्यालन स्मिथसँग सहकार्य गरी बक्सलाई (मुलरूपमा बक्स डटनेट भनिने) प्रक्षेपण गर्नका विश्वविद्यालयबाट बिदा लिएका थिए।  त्यस समयमा, बक्स भण्डारण सेवा थियो जहाँ प्रयोगकर्ताहरूले आफ्ना फाइलहरू बादलमा भण्डारण गर्नका लागि भुक्तानी गर्नु पर्दथ्यो।

सन् २००७ मा, उपभोक्ता बादल भण्डारण बजार तिव्र रूपमा बढ्दै गयो, लेभी र स्मिथले बक्सलाई उपभोक्ता सेवाबाट व्यवसायलाई बादल भण्डारणमा बदल्ने निर्णय गरेका थिए। बक्सले यसको सञ्चालन सन् २०१२ मा युरोपमा विस्तार गरेको थिय भने यसले, देश बाहिर बेलायतको राजधानी लण्डनमा पहिलो कार्यालय खोलेको थियो।  यस कम्पनीको मुख्यालय रेडउड सहरमा रहेको छ र एण्ड्रिसन होरोविट्ज, बेसेमर भेञ्चर्स पार्टनर्स, ड्रापर फिसर युर्भेट्सन, जनरल एटलनण्टिक, मेरिटेक क्यापिटल पार्टनर, न्यू इण्टरप्राइज एसोसिएट्स, युएस भेञ्चर पार्टनर्स र सेल्सफोर्स डटकम लगायतका धेरै उद्यम पूँजी कम्पनीहरू र लगानीकर्ताहरूले यसलाई समर्थन गरेका थिए। मार्च २०१४ मा कम्पनीले न्यु योर्क सेयर बजारमा प्रारम्भिक सार्वजनिक प्रस्ताव लागि दर्ता गरेको थियो। बजारमा भएको उतार चढावका कारण आफ्नो प्रारम्भिक सार्वजनिक प्रस्ताव कम्पनीले २३ जनवरी २०१५ सम्म चलाएको थियो।

## लेखन क्षेत्रमा योगदान 
लेभीले फर्च्युन ब्रेनष्टर्म टेक, ड्रिमफोर्स, लेवेब, आरएसए, मोबाइलबिट, गिगाओम ष्ट्रक्चर, टेकक्रञ्च डिस्रप्ट र डेमो जस्ता उद्योग कार्यक्रमहरूमा आफ्ना भनाईहरू प्रस्तुत गरिसकेका छन्। उनले विभिन्न प्रकाशनहरू जस्तै द वासिङ्टन पोस्ट, सिएनएन डटकम, लस एञ्जलस टाइम्स, फर्च्युन, फोर्ब्स, जेडडिनेट र फाष्ट कम्पनीहरूका लागि प्रविधि उद्योगमा नवप्रवर्तन सम्बन्धी लेखहरू पनि लेखेका छन्।

## सन्दर्भ सामग्रीहरू 
श्रेणी:विकिथन-८ मा बनाइएका वा सुधारिएका लेखहरू
श्रेणी:सन् १९८५ मा जन्म
इलाफेन्ट ड्राइभ

**इलाफेण्ट ड्राइभ** एक वेबमा आधारित एक भण्डारण सेवा हो जुन एक अनलाइन बादल भण्डार उपकरणको रूपमा पनि प्रयोग गर्न सकिन्छ। यसलाई टाढाको पहुँच सेवा  / सहयोग उपकरणको रूपमा पनि उपयोग गर्न सकिन्छ। सेवा दुबै विन्डोज र म्याकका मञ्चहरूमा चल्दछ र प्रयोगकर्ताहरूका सामग्रीहरू सुरक्षित गर्नका इलाफेण्ट ड्राइभ खाताको प्रयोग गरी यसले सरल स्वचालित नियमहरूको सृजना गर्न अनुमति दिन्छ। कम्पनीको स्थापना अप्रिल २००६ मा भएको थियो भने यसको आधिकारिक वेबसाइट अङ्ग्रेजी भाषामा मात्र उपलब्ध छ।

## वास्तुकला 
इलाफेण्ट ड्राइभले, वास्तुकलाको एक भागको रूपमा संरचनागत मागको उपयोग गर्दछ। यो अमेजनको एस३ (साधारण भण्डारण सेवा) मा निर्मित अनुप्रयोगहरूको पहिलो र सबैभन्दा लोकप्रिय उदाहरणहरू मध्ये एक हो। इलाफेण्ट ड्राइभले सुरुमा अमेजन एस३ लाई डाटाबेस सार्नको लागि एक उपकरणको रूपमा प्रयोग गरेको थियो, तर चाँडैनै यसलाई उत्पादन पूर्वाधारमा सारिएको थियो। 

## इतिहास 
इलाफेण्ट ड्राइभ पहिलो प्रमुख सफलता सन् २००८ को प्रारम्भिक बादल भण्डारण प्रदायक र एओएलको सम्पत्ति एक्स ड्राइभको बन्दको संयोजनमा प्राप्त भएको थियो जब सेवाले एक्स ड्राइभ मञ्चको बाहिर फाइलहरू सार्नको लागि निःशुल्क उपकरणको प्रस्ताव गरेको थियो जसले हेरफेर गर्ने प्रदायकहरूको प्रक्रियालाई सरल बनाएको थियो।

कम्पनीले आफ्नो ध्यान संलग्न सञ्जाल भण्डार (एनएएस) स्थानमा केन्द्रित गरेको थियो। बादल भण्डारणको बनावट र तैनाथ गर्ने हार्डवेयर निर्माताहरूसँग साझेदारीको श्रृङ्खलामा यो संलग्न सञ्जाल भण्डार उपकरणहरूमा मुल रूपमा चालु गर्न अनुकूलित भएको थियो। प्रारम्भिक साझेदारी, नेट गियरको रेडिनास प्रणालीको भण्डार उत्पादन श्रृङ्खलाको साथ एक सह-सञ्चालन गरिएको बादल बचत सेवाको रूपमा "रेडिनास भल्टको सृजना गरिएको थियो। संलग्न सञ्जाल भण्डार एकीकरणका लागि अतिरिक्त बादल भण्डारण हार्डवेयर निर्माताहरू क्यूएनएपी र थेकसको साथ सुरू गरिएको थियो
दुबै हार्डवेयर निर्माताहरूले भल्टको विपरीत इलाफेण्ट ड्राइभको प्रयोग गरेका थिए।

## यो पनि हेर्नुहोस् 
* अनलाइन भण्डार सेवाहरूको सूची

## सन्दर्भ सामग्रीहरू 
## बाह्य कडीहरू 
* आधिकारिक जाल स्थल

श्रेणी:विकिथन-८ मा बनाइएका वा सुधारिएका लेखहरू
द म्याट्रिक्स

दि म्याट्रिक्स साइन्स-फिक्सनको साइबरपंक सबजेनरको एक उदाहरण हो ।
जादु, एनिमेसन र मार्शल आर्ट फिल्महरू,त्यहाँ भएका अभिनयका दृश्यहरू, हङ्कङ्गका एक्शन सिनेमाहरू (फाइट कोरियोग्राफी र वायर फु प्रविधिका चलचित्रहरू)ले वाचोसकीलाई यो चलचित्र निर्माण गर्न प्रोत्साहित गरेको थियो। यो चलचित्र "बुलेट टाइम" को रूपमा परिचित भिजुअल प्रभावलाई लोकप्रिय बनाउनका लागि परिचित छ।केही आलोचकहरूले गाह्रो विषयहरूको ह्याण्डलिंगका लागि फिल्मको प्रशंसा गरेका छन् भने, केहीले गहिरा विषयवस्तुहरू यसको कार्य दृश्यहरूले गर्दा ओझेलमा परेका छन् पनि भनेका छन्।

## सन्दर्भ सामग्रीहरू
श्रेणी:सन् १९९९ का चलचित्रहरू
श्रेणी:अमेरिकी एक्सन थ्रिलर चलचित्रहरू
श्रेणी:अमेरिकी नियो-नोइर चलचित्रहरू
श्रेणी:अमेरिकी विज्ञान काल्पनिक एक्सन चलचित्रहरू
श्रेणी:वार्नर ब्रोसका चलचित्रहरू
दि साइलेन्स अफ दि ल्याम्स

'**दि साइलेन्स अफ द ल्याम्स**' सन् १९९१ को अमेरिकी नियो-नोयर मनोवैज्ञानिक थ्रिलर फिल्म हो। टेड टैली द्वारा लिखित पटकथाबाट जोनाथन डेमे द्वारा निर्देशित यस चलचित्रको कथावस्तु थोमस थोरिस ह्यारिसको सोही नामको उपन्याससँग मिल्दोजुल्दो छ । यस चलचित्रमा जोडी फोस्टर , एन्थोनी हपकिन्स , स्कट ग्लेन , टेड लेभिन , र एन्थोनी हेल्डले अभिनय गरेका छन् ।

यस चलचित्रमा क्लारिस स्टर्लिङ्ग नामक एफबीआईको प्रशिक्षण लिइरहेकी युवतीले "बफेल्लो बिल" नामले चिनिने अर्को सिरियल किलर पक्राऊ गर्न को लागी
कैदी डाक्टर हन्निबल लेक्टरको सल्लाह लिन्छिन् जो एक शानदार मनोचिकित्सक र नरभक्षीय धारावाहिक हत्यारा हो।
दि साइलेन्स अफ दि ल्याम्सको थिएटर प्रदर्शन सन् १९९१ फेब्रुएरी १४ का दिन भएको थियो जसले १ करोड ९ लाख अमेरिकी डलरको लागतमा विश्वभरीबाट २७ करोड २७ लाख अमेरिकी डलरको कमाइ गरेको थियो। यो चलचित्रको प्रथम प्रदर्शनी ४१ औँ बर्लिन अन्तर्राष्ट्रिय फिल्म फेस्टिवलका दौरान गरिएको थियो जहाँ यसले गोल्डेन बियरका लागि प्रतिस्पर्धा गरेको थियो भने डेम्मीले उत्कृष्ट निर्देशक का लागि सिल्भर बियर जितेका थिए। प्रदर्शनीका बेला दुवै नकारात्मक र सकारात्मक टिका-टिप्पणी पाएको यस चलचित्र इट ह्याप्पण्ड वान नाइट र वान फ्ल्यु ओभर दि कुकुज नेष्ट पछि पाँच विधा: उत्कृष्ट चलचित्र, उत्कृष्ट निर्देशक, उत्कृष्ट अभिनेता र उत्कृष्ट पटकथामा ओस्कार जित्न सफल तेस्रो चलचित्र भएको थियो। यो हरर विधामा ओस्कार जित्ने पहिलो चलचित्र हो।

## सन्दर्भ सामाग्री
श्रेणी:अङ्ग्रेजी भाषाका चलचित्रहरू
श्रेणी:अमेरिकी अपराध नाटक चलचित्रहरू
क्वान्टकास्ट

**क्वान्टकास्ट** एक अमेरिकी प्रविधि कम्पनी हो जसको स्थापना सन् २००६ मा भएको थियो। जुन एआइद्वारा सञ्चालित वास्तविक-समय विज्ञापन, श्रोता अन्तरदृष्टि र मापनमा आधारित छ। कम्पनीले १० करोड भन्दा बढी वेब गन्तव्यहरूमा सही दर्शक मापन गरेको दावी गरेको छ। यसको कार्यालयहरू संयुक्त राज्य अमेरिका, क्यानडा, अस्ट्रेलिया, सिङ्गापुर, संयुक्त अधिराज्य, आयरल्यान्ड, फ्रान्स, जर्मनी, इटाली र स्वीडेनमा रहेका छन्। यसको प्रधान कार्यालय सान फ्रान्सिस्को, क्यालिफोर्नियामा अवस्थित छ।

## इतिहास 
क्वान्टकास्टलाई सन् २००६ मा सुरू गरिएको थियो।  कम्पनीले मापनमा निर्भर हुने पहिलो मुल्याङ्कन सेवा भएको दाबी गरेको थियो जून निल्सेनले अग्रगामी परम्परागत सूचीपत्र आधारित विधिको विपरीत हो।

अङ्कीय विज्ञापन सफल हुनका लागि विश्वसनीय आँकडा आवश्यक पर्ने विश्वासमा कम्पनीको निर्माण गरिएको थियो जसको प्राथमिक उद्देश्य इण्टरनेट भरिका दर्शकहरूको विशेषताहरूमा विस्तृत र वास्तविक-समय अन्तरदृष्टि जम्मा गर्नु थियो। 

खुला इण्टरनेटका अङ्कीय सामग्रीहरूमा ट्यागहरू राखेर, कम्पनीले श्रोताहरूको उमेर, लिङ्ग , रुचि, किसिम र केही प्रकारका सामग्रीहरूसँग उनीहरूको संग्नताको लम्बाइ र आवृत्ति जस्ता सामग्रीहरूको मापन गर्दछ। सम्पूर्ण निजी जानकारीहरू सार्वजनिक रूपमा प्रकाशकहरूद्वारा सही उपयोग गर्नका लागि उनीहरूको विवरणमा आधारित श्रोतालाई बुझ्नका लागि उपलब्ध गरिएको छ।

सन् २००९ मा, क्वान्टकास्टले प्रयोगकर्ताको प्रत्यक्ष मापनबाट उनीहरूले प्राप्त गरेका मानवीय व्यवहारको सबै अन्तरदृष्टिहरूको प्रयोग गरी उनीहरूको व्यावसायको वास्तविक समय विज्ञापनको सुरूवात गरेको थियो।

सन् २०१० मा क्वान्टकास्टको प्रकाशक कार्यक्रम, मिडिया मुल्याङ्कन परिषद् (एमआरसी)बाट आधिकारिक मान्यता प्राप्त गर्ने पहिलो अनलाइन ट्राफिक मापन सेवा बनेको थियो।

सन् २०१३ मा, कम्पनीले विज्ञापन प्रविधि कम्पनी, मेक गुड सफ्टवेयरको अधिग्रहण गरेको थियो जसले डाटा व्यवस्थापन र अनलाइन विज्ञापन अभियानहरूको लागि प्रतिवेदन तयार पार्न सरल बनाएको थियो। यस प्रविधिलाई क्वान्टकास्ट विज्ञापनको साथ क्वान्टकास्ट अभियानहरूको लागि उपलब्ध गराइएका प्रतिवेदन प्रस्तुत गर्ने कार्यहरूको विस्तार गर्न एकीकृत गरिएको थियो जसले कम्पनीलाई विज्ञापन प्रभावशीलताको कोटीमा प्रतिस्पर्धाको नजिकधकेल्छ, जसमा कम स्कोर लगायतका कम्पनिहरू समावेश छन्।

## मान्यताहरू 
*सन् २०१३, सञ्चार माध्यममा १० शीर्ष निजी कम्पनीहरू जून व्यापार देखि व्यापार विज्ञापन विश्लेषणमा आधारित छ।
*सन् २०१२ वियर्ड पत्रिका: तपाईले काम गर्न चाहनुहुने शीर्ष १० सान फ्रान्सिस्कोमा आधारित प्रविधि कम्पनीहरू
*सन् २०१२ को विश्वव्यापी २५० शीर्ष निजी कम्पनीहरू रूपमा सम्मानित
*सन् २०११, सञ्चार माध्यममा १० शीर्ष निजी कम्पनीहरू जून व्यापार देखि व्यापार विज्ञापन विश्लेषणमा आधारित छ।
*सन् २०११ विजनेस इन्साइडर डिजिटल १००
*सन् २०१० पहिलो सबैभन्दा नवीन कम्पनीहरू - वेब
*सन् २०१५ ग्लासडोर कर्मचारीको छनौट पुरस्कार, काम गर्ने उत्तम ठाउँ

## सन्दर्भ सामग्रीहरू 
## बाह्य कडीहरू 
श्रेणी:विकिथन-८ मा बनाइएका वा सुधारिएका लेखहरू
श्रुतकर्मा

**श्रुतकर्मा**  द्रौपदी र अर्जुनबाट जन्मेका पुत्र थिए । उनी उपपाण्डव मध्य सबैभन्दा कान्छा थिए । उनको घोडाको रंग सानो माटिकोरे चराको जस्तै थियो ।  उनले कुरुक्षेत्र युद्धमा दुशासन र अश्वत्थामासँग लडेका थिए । उनले १६ औ दिनको युद्ध मा राजा चित्रसेनको बध गरेका थिए ।
## मृत्यु
कुरुक्षेत्र युद्धको अठारौ दिनमा अश्वत्थामाद्वारा उनी सहित सबै उपपाण्डवहरूको हत्या भयो ।

## सन्दर्भ 
श्रेणी:महाभारतका पात्रहरू
धृष्टकेतु

**धृष्टकेतु** पौराणिक महाकाव्य महाभारत अनुसार कैकयवंश का एक राजा थिए, जो युधिष्ठिरका सहयोगी पनि थिए। यिनका पत्नीको नाम श्रुतकीर्ति थियो र यिनको संतर्दन आदि पाँच पुत्र थिए।

## महाभारत युद्ध 
उनले महाभारतको युद्धमा, पाण्डवको पक्षबाट युद्ध लडे। युद्धको १४ औ दिनमा उनका तिनै भाइ पुरूजीत,  **धृष्टकेतु**  र वृहद्क्षत्र द्रोणाचार्यबाट मारिए ।

## सन्दर्भ 
श्रेणी:महाभारतका पात्रहरू
श्रुतायुध

श्रुतायुध महाभारतकालीन एक राजा थिए । उनलाई वरुण र पर्णाशाको पुत्र पनि बताइन्छ । उनीसँग एक यस्तो गदा जुन विपक्षी माथि प्रहार गर्दा विपक्षीको नाश गरेरै छोड्थ्यो । तर यदि युद्धमा भाग नलिएका व्यक्ति माथि यो हतियार चलायो भने उल्टिएर उसैले मरण हुन्थ्यो । श्रुतायुधलाई यो गदा उनको पिता वरुणले दिएका थिए ।

## जन्म तथा दिव्य गदा प्राप्ति
वीर राजा श्रुतायुध वरुणका पुत्र थिए । शीतसलिला महानदी पर्णाशा उनका माता थिए । पर्णाशाले वरुण देवतासँग मेरो छोरा संसारका कुनै पनि शत्रुको हातबाट नामारियोस् भनेर प्राथना गरेकी थिइन् । वरुणले भने-"म श्रुतायुधलाई एउटा दैवी हतियार दिने छु । त्यसलाई लिएर यदि उसले युद्ध गर्यो भने कुनै पनि वीरले उसलाई परास्त गर्न सक्ने छैन । तर उसले केहि गरी निशस्त्र,युद्धमा भाग नलिएको व्यक्ति माथि य दैवी हतियार चलायो भने उल्टिएर यसले उसैको बध गरिदिने छ ।

## महाभारत युद्ध 
महाभारत युद्धमा श्रुतायुधले कौरवको पक्षबाट युद्ध लडेका थिए । कलिङ्गलाई कुरुक्षेत्र युद्धमा हस्तिनापुर र कौरवहरूको पक्षमा रहेको उल्लेख गरिएको छ, सम्भवतः कौरवहरूको पक्षमा रहेको हुनाले उनको बहिनी दुर्योधनसँग विवाह भएको थियो। 

### १४ औं दिनको युद्ध 
कुरुक्षेत्र युद्धको १४ औं दिनमा अर्जुनले जयद्रथको बफ्ह गर्ने प्रतिज्ञा गरेका थिए। अर्जुन द्रोणाचार्यबाट पन्छिएर कौरव सेना तर्फ गए। उनको भोज सेना, कृतवर्मा, सुदक्षिण र श्रुतायुध सँग लडाइँ भयो।कृतवर्मा र सुदक्षिण माथी एकै पटक आक्रमण गरेर परास्त गरि श्रुतायुध माथि आक्रमण गरे। जोरको युद्ध भयो।श्रुतायुधको घोडा मारियो। त्यसपछि उनले गदा उठाएर श्रीकृष्ण माथि चलाइदिए। तर नि:शस्त्र र युद्धमा भाग नलिएका श्रीकृष्णमाथि चलाएको गदा फर्केर श्रुतायुधलाई लाग्यो। उनी मरेर ढले।

## सन्दर्भ 
श्रेणी:महाभारतका पात्रहरू
पद्मश्री साहित्य पुरस्कार

नेपाली भाषा साहित्यका वर्षभरि प्रकाशित पुस्तकमध्ये उत्कृष्ट ठहरेका पुस्तकलाई पद्मश्री साहित्य पुरस्कार दिइन्छ । खेमलाल हरिकला लामिछाने समाज कल्याण प्रतिष्ठानले यो पुरस्कार प्रदान गर्छ ।

## इतिहास
यस प्रतिष्ठानले वि. सं. २०६३ सालदेखि मोफसलमा प्रकाशित उत्कृष्ट कृतिलाई पद्मश्री साहित्य पुरस्कार प्रदान गर्दै आएकोमा वि. सं. २०६६ सालबाट देश तथा विदेशबाट समेत नेपाली भाषामा प्रकाशित उत्कृष्ट साहित्यिक कृतिलाई यो पुरस्कार प्रदान गर्दै आएको छ। पद्मश्री पुरस्कार पहिलोपटक पाउने स्रष्टा गणेश रसिक हुन्। उनलाई वि.सं. २०६३ मा 'दसगजामा उभिएर' भन्ने कृतिका लागि प्रदान गरिएको थियो भने वि. सं. २०७६ सालको पद्मश्री पुरस्कार भने साहित्यकार सञ्जिव उप्रेतीलाई उनको कृति हंसको लागि प्रदान गरिएको हो भने पद्यश्री साधना सम्मान मोदनाथ प्रश्रितलाई दिइने घोषणा भएको छ।

प्रतिष्ठानका अध्यक्ष जीवा लामिछाने  हुन् । उनले आफ्ना मातापिताको सम्मानमा यो पुरस्कार स्थापना गरेका हुन् ।

## पुरस्कार राशि
पुरस्कारको राशि एक लाख, दुई लाख रुपैयाँ हुँदै वि. सं. २०७६बाट तीन लाख रुपैयाँ पुर्‍याइएको छ । पुरस्कार हरेक वर्ष कोजाग्रत पूर्णिमाको दिन प्रदान गरिन्छ ।

## पद्मश्री साहित्य पुरस्कार प्राप्त कृतिहरू 
## सन्दर्भ सामग्रीहरू
श्रेणी:नेपाली साहित्य पुरस्कारहरू
कोइली

**कोइली** वा **एसियन कोइली** (Eudynamys scolopaceus) कोइली प्रजातिमा नै पर्ने एक चरा हो। यो चरा भारतीय उपमहाद्वीप, चिन तथा दक्षिणपूर्वी एसियामा पाइने गर्छ।

## सन्दर्भ सामग्रीहरू
## बाह्य कडीहरू
श्रेणी:कोइली
श्रेणी:नेपालमा पाइने चराहरू
सुतसोम

**सुतसोम**  द्रौपदी र भीमसेनबाट जन्मेका पुत्र थिए । उनी उपपाण्डव मध्य तेश्रो थिए ।  उनले कुरुक्षेत्र युद्धको १५ औ दिनमा ठूलो भूमिका निभाएका थिए । शकुनीलाई मार्नको लागि पनि उनको महत्त्वपूर्ण भूमिका रहेको थियो ।
## मृत्यु
कुरुक्षेत्र युद्धको अठारौ दिनमा अश्वत्थामाद्वारा उनी सहित सबै उपपाण्डवहरूको हत्या भयो ।

## सन्दर्भ 
श्रेणी:महाभारतका पात्रहरू
चपस्टिक्स

**चपस्टिक्स** () मुख्यतया पूर्वी एसियामा खाना खानको लागि प्रयोग गरिने साधन हो। यसको सुरुवात तथा प्रयोग चीनबाट भएको हो। पछि यसको प्रचलन चिनद्वारा शासित क्षेत्रहरूमा पनि हुनथाल्यो। मुख्यतया यसको निर्माण बाँस, काठ, प्लास्टिक तथा स्टेनलेस स्टिलबाट गरिन्छ। यसको अलावा कहिलेकाहीँ टाइटेनियम, जेड, चिनियाँ माटो, सुन, चाँदी तथा हात्तिको दाँतबाट समेत बनाइएको पाइन्छ।

## सन्दर्भ सामग्रीहरू
## बाह्य कडीहरू
* Chinese Chopstick Etiquette 
* Japanese etiquette for chopsticks
* A gallery of chopstick images 
* Bring Your Own Chopsticks Movement Gains Traction in Asia , article examining the link between chopsticks and deforestation
* How to use Chopsticks?
* Article about chopsticks from MrsLinsKitchen.com, March 2001

श्रेणी:भाँडाकुँडा
श्रेणी:खानको लागि प्रयोग गरिने साधनहरू
गौमुल गाउँपालिका

'''''' बाजुरा जिल्लाका ५ गाउँपालिकाहरू मध्ये एक हो। २७ फागुन २०७३ मा, गाउँपालिका घोषणा गर्दा ‍बडीमालिका नगरपालिका वडा नम्बर १ (साविकको जुगाडा गाविसको वडा नम्बर ६ र ७), दहकोट र मानाकोट गाविसहरू यसमा गाभिएका थिए। 

यस गाउँपालिकालाई ६ वटा वडामा विभाजन गरिएको छ। यस गाउँपालिकाको सीमाना पूर्वमा बुढीनन्दा नगरपालिका , पश्चिममा बझाङ जिल्ला, उत्तरमा हिमाली गाउँपालिका र बझाङ जिल्ला तथा दक्षिणमा  बडीमालिका नगरपालिका र खप्तड छेडेदह गाउँपालिका सँग जोडिएको छ।

## जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या ८,९१३ रहेको छ भने यहाँ १,७१६ घरधुरी रहेका छन्।

## सन्दर्भ सामग्रीहरू
## बाह्य कडीहरू
*जिल्ला समन्वय समितिको कार्यालय, बाजुरा 

श्रेणी:बाजुरा जिल्लाका गाउँपालिकाहरू
श्रेणी:सुदूरपश्चिम प्रदेशका गाउँपालिकाहरू
चम्चा

**चम्चा** खाना खान वा कहीँकतै खाना बनाउन प्रयोग गरिने एक प्रकारको साधन हो। यसको अगाडि टाउको पट्टिको भाग गोलो वा अण्डाकारमा खोपिल्टो परेको र पछाडी समात्ने भाग भएको हुन्छ। हालको समयमा सामान्यतया चम्चा धातुहरू (स्टिल, चाँदी, ढलौट आदी), काठ, चिनियाँ माटो तथा प्लास्टिकबाट बनाइका हुन्छन्।

## इतिहास
प्राचिन मिश्रको समयमा चम्चाको प्रयोग भएको पाइन्छ। यस समयमा चम्चाहरू काठ, हात्तिको दाँत, स्लेट तथा फ्लिन्टबाट बनाइने गर्दथे।

## सन्दर्भ सामग्रीहरू
## बाह्य कडीहरू
*The History of Eating Utensils - Spoons. Rietz Collection of Food Technology.
*The Making of a Spoon, Georgian style. ''Online Encyclopedia of Silver Marks, Hallmarks & Makers' Marks''. Illustrated article on the hand forging of a spoon.
*
*History of Spoon - Eating Utensils

श्रेणी:खानको लागि प्रयोग गरिने साधनहरू
रामप्रसाद श्रेष्ठ

राम प्रसाद श्रेष्ठ २०६६/१२/१३ देखि २०६८/०१/२२ सम्म नेपालको प्रधानन्यायाधीशको रूपमा काम गरेका थिए। 

## सन्दर्भ 
श्रेणी:नेपालका प्रधानन्यायाधीशहरू
श्रेणी:जीवित मानिसहरू
श्रेणी:नेपाली हिन्दुहरू
श्रेणी:नेपाली न्यायाधीशहरू
स्वामीकार्तिक खापर गाउँपालिका

'''''' बाजुरा जिल्लाका ५ गाउँपालिकाहरू मध्ये एक हो। २७ फागुन २०७३ मा, गाउँपालिका घोषणा गर्दा ‍साप्पाटा, जुकोट र वाई गाविसहरू यसमा गाभिएका थिए। 

यस गाउँपालिकालाई ५ वटा वडा मा विभाजन गरिएको छ। यस गाउँपालिकाको सिमाना पूर्वमा कालिकोट जिल्ला र मुगु जिल्ला, पश्चिममा जगन्नाथ गाउँपालिका, उत्तरमा हिमाली गाउँपालिका तथा दक्षिणमा  कालिकोट जिल्ला सँग जोडिएको छ।

## जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या १२,५७६ रहेको छ भने यहाँ २,३६२ घरधुरी रहेका छन्।

## सन्दर्भ सामग्रीहरू
## बाह्य कडीहरू
*जिल्ला समन्वय समितिको कार्यालय, बाजुरा 

श्रेणी:बाजुरा जिल्लाका गाउँपालिकाहरू
श्रेणी:सुदूरपश्चिम प्रदेशका गाउँपालिकाहरू